CELEX: 62019TN0161
Language: el
Date: 2019-03-11 00:00:00
Title: Υπόθεση T-161/19: Προσφυγή της 11ης Μαρτίου 2019 — Deutsche Telekom κατά Κοινοβουλίου και Συμβουλίου

20.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 172/37
            
         
      Προσφυγή της 11ης Μαρτίου 2019 — Deutsche Telekom κατά Κοινοβουλίου και Συμβουλίου
      (Υπόθεση T-161/19)
      (2019/C 172/51)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Deutsche Telekom (Βόννη, Γερμανία) (εκπρόσωποι: F. González Díaz, B. Langeheine και J. Blanco Carol, δικηγόροι)
      
         Καθών: Ευρωπαϊκό Κοινοβούλιο και Συμβούλιο της Ευρωπαϊκής Ένωσης
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει παραδεκτή την προσφυγή ακυρώσεως·
               
            
                  —
               
               
                  να ακυρώσει το άρθρο 50 του κανονισμού (ΕΕ) 2018/1971 του Ευρωπαϊκού Κοινοβουλίου και του Συμβουλίου (1)·
               
            
                  —
               
               
                  να καταδικάσει το Ευρωπαϊκό Κοινοβούλιο και το Συμβούλιο στα έξοδα νομικής συμπαραστάσεως και τα λοιπά έξοδα στα οποία υποβλήθηκε η προσφεύγουσα, καθώς και στα λοιπά σχετικά με την υπόθεση έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει πέντε λόγους.
      
                  1.
               
               
                  Με τον πρώτο λόγο ακυρώσεως προβάλλεται ότι το άρθρο 50 του προσβαλλομένου κανονισμού στερείται κύρους, δεδομένου ότι το άρθρο 114 ΣΛΕΕ δεν συνιστά προσήκουσα νομική βάση για τη θέσπιση της επίμαχης διατάξεως.
               
            
                  2.
               
               
                  Με τον δεύτερο λόγο ακυρώσεως προβάλλεται ότι το άρθρο 50 του προσβαλλομένου κανονισμού αντιβαίνει στην αρχή της επικουρικότητας και στερείται αιτιολογίας.
               
            
                  3.
               
               
                  Με τον τρίτο λόγο ακυρώσεως προβάλλεται ότι το άρθρο 50 του προσβαλλομένου κανονισμού αντιβαίνει στην αρχή της αναλογικότητας και στερείται αιτιολογίας.
               
            
                  4.
               
               
                  Με τον τέταρτο λόγο ακυρώσεως προβάλλεται ότι η διαδικασία θεσπίσεως του άρθρου 50 του προσβαλλομένου κανονισμού συνιστά παραβίαση των αρχών για τη βελτίωση της νομοθεσίας.
               
            
                  5.
               
               
                  Με τον πέμπτο λόγο ακυρώσεως προβάλλεται ότι το άρθρο 50 του προσβαλλομένου κανονισμού θίγει το θεμελιώδες δικαίωμα της προσφεύγουσας στην ιδιοκτησία και το δικαίωμά της στην ελεύθερη άσκηση επιχειρηματικής δραστηριότητας.
               
            
         (1)  Κανονισμός (ΕΕ) 2018/1971 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2018, για την ίδρυση του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC) και του Οργανισμού για την υποστήριξη του BEREC (Υπηρεσία του BEREC), την τροποποίηση του κανονισμού (ΕΕ) 2015/2120 και την κατάργηση του κανονισμού (ΕΚ) αριθ. 1211/2009 (ΕΕ L 321, 17.12.2018, σ. 1).